(Glazba)
Moja tema je uspjeh,
pa me ljudi ponekad zovu 'motivacijskim govornikom'.
Ali želim da znate unaprijed kako ja nisam motivacijski govornik.
Nisam ispunio uvjete za visinu.
(smijeh)
I nisam mogao nikoga motivirati.
Moji zaposlenici zapravo me zovu de-motivacijskim govornikom.
Pokušavam biti informacijski govornik.
Otišao sam i našao sam neke informacije o uspjehu,
i tu sam da ih proslijedim.
Moja priča počela je prije deset godina, u avionu.
Bio sam na putu za TED konferenciju u Kaliforniji,
i pored mene je sjedila djevojčica,
i bila je iz siromašne obitelji, ali htjela je uspjeti u životu.
I dok sam kuckao na računalu, postavljala mi je pitanja,
i onda, iz vedra neba, pitala me, "Jeste li uspješni?"
Rekao sam, "Ne, nisam uspješan."
Terry Fox, moj junak, to je velik uspjeh.
Ostao je bez noge zbog raka, i trčao tisuće milja
i skupio milijune za istraživanje raka.
Ili Bill Gates, tip s vlastitim avionom
koji ne mora sjediti pored nekog djeteta koje ga ispituje.
(Smijeh)
Ali onda sam joj pričao o nekim stvarima koje sam napravio.
Volim komunikacije, i dobio sam puno nagrada u marketingu.
Volim trčati, i još ponekad pobijedim među vršnjacima,
starim prdcima preko 60.
Moj najbrži maraton bio je 2 sata i 43 minute
da otrčim 26 milja, odnosno 42 kilometra.
Trčao sam preko 50 maratona na svih sedam kontinenata.
Ovo je utrka koju smo žena i ja napravili po stazi Inka do Machu Pichua u Peruu.
I da bismo se kvalificirali za sedam kontinenata,
morali smo trčati maraton na Antarktici.
Ali kada smo došli tamo, nije izgledalo mirno ilijepo kao ovo, izgledalo je ovako.
Valovi su bili toliko visoki da nismo mogli doći do obale.
Tako da smo plovili 200 milja na jug gdje je more bilo mirnije
i trčali čitav maraton od 26 milja
na brodu.
422 kruga po palubi tog malog broda.
Moja žena i ja također smo se popeli na dva od sedam svjetskih vrhova,
najviše planine na svakom kontinentu.
Popeli smo se na Akonkagvu, najvišu planinu na američkom kontinentu,
i Kilimanjaro, najvišu planinu u Africi.
Da budem iskren, rigao sam do vrha Kilimanjara,
dobio sam visinsku bolest. Nisam dobio suosjećanje od žene,
obišla me i napravila krug po vrhu dok sam se borio da dođem do vrha.
Unatoč tome, još smo zajedno, više od 35 godina.
Rekao bih da je to uspjeh danas.
Tako da sam rekao djevojčici,
"Znaš, valjda sam imao nekog uspjeha."
A ona je rekla, "Ok, onda si milijunaš?"
Sad, nisam znao što reći,
jer kad sam ja odrastao, bilo je nepristojno pričati o novcu.
Ali zaključio sam da ću biti iskren,
i rekao sam, "Da, ja sam milijunaš.
Ali ne znam kako se to dogodilo. Nikad nisam išao za novcem,
i nije mi toliko važan."
A ona je rekla, "Možda tebi nije, meni jest.
Ne želim biti siromašna čitav život, želim nešto postići,
ali to se nikad neće dogoditi."
Rekoh, "Dobro, zašto ne?"
Rekla je, "Pa, nisam baš pametna.
Ne ide mi dobro u školi."
Rekoh, "Pa što? Nisam pametan. Jedva sam završio srednju školu.
Ništa nije bilo na mojoj strani.
Nikad nisam bio najpopularniji ili najizgledniji za uspjeh.
Za mene je stvorena nova kategorija -- najizgledniji za neuspjeh.
Ali na kraju, bio sam ok.
Ako ja to mogu, možeš i ti."
I onda me pitala veliko pitanje:
"Ok, što zapravo vodi k uspjehu?"
Rekao sam, "Uhhh, žao mi je, ne znam.
Valjda sam nekako uspio. Ne znam kako sam uspio."
Siđem s aviona i odem na TED konferenciju,
i stojim u sobi punoj iznimno uspješnih ljudi
u toliko polja -- poduzetništvo, znanost, umjetnost,
zdravlje, tehnologija, okoliš -- i onda sam shvatio:
Zašto ih ne pitam kako su postali uspješni,
i što sve vodi k uspjehu za svakog od nas?
Tako da sam bio uzbuđen izaći i pričati sa svim tim ljudima,
kada je nastupila samosumnja.
Mislim, zašto bi ljudi pričali samnom?
Nisam slavni novinar. Nisam uopće novinar.
Tako da sam bio spreman zaustaviti projekt prije no što je započeo,
kada prema meni krene nitko drugi do Ben Cohen,
slavni suosnivač Ben and Jerry's sladoleda.
Pomislio sma da je sad ili nikad. Probio sam sumnjanje,
iskočio prednjega i rekao, "Ben, radim na projektu.
Čak ne znam ni što bih te pitao,
ali možeš mi reći što ti je pomoglo da uspiješ?"
Rekao je, "Da, naravno, hajde. Idemo na kavu."
I uz kavu i sladoled, Ben mi je ispričao svoju priču.
Evo nas ovdje 10 godina kasnije,
intervjuirao sam preko 500 uspješnih ljudi
licem u lice, i skupio tisuće njihovih priča o uspjehu.
Htio sam naći zajedničke čimbenike za uspjeh u svim poljima
tako da sam intervjuirao ljude s karijerama od A do Z.
Ovo su samo karijere sa slovom A koje sam intervjuirao,
i u većini slučajeva više od jedne osobe.
Intervjuirao sam šest uspješnih računovođa,
pet korporativnih revizora, pet astronauta koji su bili u svemiru,
četiri glumca koji su dobili Oscare za najbolje glumce,
tri najbolja svjetska astrofizičara,
šest vodećih arhitekata,
i da, četiri dobitnika Nobelove nagrade.
Da, znam da ne počinje s A, ali je fora.
I želim se iskreno zahvaliti
svim velikim ljudima koje sam intervjuirao tijekom godina.
Ovo je zapravo njihova priča; ja sam samo glasnik.
Stvarno velik posao bio je uzeti intervjue
i analizirati ih, riječ po riječ, liniju po liniju,
i slagati ih u sve čimbenike za koje su ljudi rekli da su im pomogli uspjeti.
I onda počinjete vidjeti velike čimbenike
koji su zajednički uspjehu većine ljudi.
Sve zajedno, analizirao sam i složio milijune riječi.
Znate li koliko je to posla?
To je sve što radim, danonoćno -- slažem i analiziram.
Kažem vam, ako ikad dohvatim onu malu s aviona...
Zapravo, ako ju nađem, zahvalit ću joj se.
Jer se nikad nisam tako zabavljao i upoznao toliko zanimljivih ljudi.
I sada mogu odgovoriti na njeno pitanje.
Otkrio sam osam osobina koje uspješni ljudi imaju zajedničko,
ili osam da bi bili veliki:
Volite što radite; radite stvarno puno;
fokusirajte se na jednu stvar, ne sve;
gurajte se dalje; smišljajte dobre ideje;
radite na sebi i poboljšavajte ono što radite;
dajte drugima nešto vrijedno, jer uspjeh nije samo ja, ja, ja;
i ustrajte jer ne postoji uspjeh preko noći.
Zašto sam njih odabrao?
Jer kada sam zbrojio sve komentare u mojim intervjuima,
ljudi su rekli da su im te stvari najviše pomogle
od bilo čeg drugog.
Osam osobina koje su u srcu uspjeha, temelj,
i onda na tome gradimo specifične vještine
koje nam trebaju za naše područje rada ili karijeru.
Tehničke, analitičke, vještine s ljudima,
kreativne vještine -- mnoge druge koje možemo dodati povrh,
ovisno o našem području.
Ali nevažno u kojem području smo,
ovih osam osobina biti će u srcu uspjeha.
(Pljesak)